
KØBENHAVN — ORÆBBS BOGTRYKKERI 



TIL 



Bjørnstjeme Bjørnson 



Huj' ^ t-.-t ' ; ■.; 



ÅULESTÅD. 

Saa tit jeg mit Haab vil højne 
og juble mit Hjerte glad, 
da ser jeg Bjørnsons Øjne 
og tænker paa Aulestad. 



Saa tit jeg vil kaste Byrden 
i Mindernes brusende Bad, 
jeg stiller mig under Styrten 
fra Elven paa Aulestad. 



Jeg hører Flagene smælde 
mod Blaaet i højfarvet Pragt: 
de stolte Banneres Vælde 
staar om en Kongsgaard Vagt. 



Ned over Dalens Lier 
strømmer Birkenes Sus; 
en Hær af summende Bier 
bærer Honning i Hus. 



Her banked jo Norges Hjerte 
i pulsende stærke Slag: 
Løftelsens Lyllke jeg lærte, 
saa høj som den lysende Dag. 



Her blev jeg lydhør atter 
for Fossernes brusende Fald 
ved Mesterens Gudelatter 
af Lungernes faste Skrald. 



Men aldrig en ømmere Skælven 
fornam jeg i nogens Røst: 
den rislede frem som Elven 
af Modematurens Bryst . . . 



... i vuggende dejlige Klange, 
i Rytmer, der kom og gik 
med Menneskehjertets Sange, 
der smelter som sød Musik. 

Et Blik som en Sandhedssvøbe, 
et højt, udødeligt Haab, 
et Seerblik til at døbe 
med Mennesketroens Daab. 



Saa tit jeg min Sjæl vil højne 
og juble mit Hjerte glad, 
da ser jeg Bjørnsons Øjne 
og tænker paa Aulestad, 



paa Løftelsens Lykke, jeg lærte, 
Fornyelsens friske Bad: 
Jeg har hvilet ved Norges Hjerte, 
jeg har boet paa Aulestad. 



PALMERNE. 

Har jeg drømt i Tiders Morgen om en paradisisk Kyst, 
om en Have midt i Havet, om et Blaa, der aldrig falmer, 
om et højt og nøgent Næs, der sig nærmer solbelyst 
i en Kimingsrand, som vinker med forventningsstille 

Palmer . . . 



Ak, hvad véd jeg: Naar jeg lægger min Kind paa Mulmets 

Pude, 
naar min Tanke støder af fra det faste Dagens Land 
— kun et Nu — og jeg driver paa Drømmehavet ude 
som et fnugkronet Frø over vuggende Vand. 



Tag i Favn mig, stærke Søvn! kun et Barnesuk det koster: 
Se, jeg folder mine Arme og jeg bøjer mine Knæ, 
se, jeg knuger mig saa lille, se, jeg knuger mig i Læ 
op under Nattens Hjerte som et stumt, et ufødt Foster. 

Vi er viljeløse alle som Børn i Mulmets Bug, 
giver Natten os i Vold, hvor vi ubevidste drømmer 
om alt det, vi ikke véd, om det Liv, som taaget strømmer 
ud af Hjertets dunkle Kamre gennem Blodets sagte Sug. 



Ak, hvad véd jeg saa om Døden? Naar dens kolde Haand 

sig lægger 
paa min Pande for at mildne mit Øjes Feberbrand, 
ingen aner, om den ikke en større Sekraft vækker 
og vil aabne mig et Blik ind i Søvnens tavse Land. 



Ak, hvad véd vi? Vi er Munke i Livets snævre Klostre, 
vi kan vande vore Roser, vi kan plukke vore Bær, 
vi kan elske, vi kan hade, vi kan glemme, at vi er 
under Dødens stille Hjerte kun ufuldbaarne Fostre. 



Den sidste bitre Strid er ved Fødselsveer at ligne: 
naar vi slider os af Livets det trange Moderskød 
og naar Bughinden brister, skal den store stærke Død 
med Fødselshjælper- Hænder i det nye Lys os signe. 



Som et Barn, der under Hjertet sovende sukker 
og har knyttet de smaa Hænder forud til Livets Dyst, 
for at vente paa den Time, da alt skal blive lyst, 
saaledes jeg i Søvnen mit Væsen stille lukker. 

Har jeg drømt i Tiders Morgen om en paradisisk Kyst, 
om en Have midt i Havet, om et Blaa, der aldrig falmer, 
om et højt og nøgent Næs, der sig nærmer solbelyst 
i en Kimingsrand, som vinker med forventningsstille 

Palmer . . . 

IMusiken kan det tone, i de tungsindssøde Salmer, 
der kan^ stige gennem Luften som en lysende Ild 
og i Dulmen atter dale lig en Haand, som modermild 
tilvifter mig Køling fra Evighedens Palmer. 



Hvem kan sige, hvad der blunder i Flyglets Tonefølger, 
hvilken Sjæl der kan hulke fra en dirrende Streng, 
hvilket Skrig der kan briste fra Klangenes vilde Slæng, 
hvilke Minder der mødes i Nokturnens Maanebølger? 



Jeg har følt det, naar jeg lytted til Tonernes Strømme, 

at der aabned sig Døre, som Øjet ikke ser, 

at der aanded Suk fra Læber, som ikke lever mer, 

at det hvisked omkring mig med de Dødes tavse Drømme. 

Hvad mit Hjerte havde glemt, hvad der visner under Mulde, 
kan usynligt manes frem, op ad Tonerækkens Trin, 
til det brænder i mit Øje og skælver paa min Kind 
i et Aandekys af Længsler, som aldrig stilles skulde. 



Melodien dulgt omkring os sin høje Løvsal bygger: 
Hvad aldrig vi fik favnet, sine Arme om os slynger, 
hvad de Døde ej fik sagt, som et sagte Ekko synger 
fra den store stumme Verden, der befolkes af Skygger. 



Og de Døde strømmer til fra de lyttende Lande, 
hvor de slumrer i en Sangbunds hvælvet-tomme Hus: 
Hør, de bruser sig til Kræfter i det kogende Konkasus, 
der sig rejser fra Musikens elysiske Strande. 



Hør, den hele Jord er Sangbund for en svulmende Klang, 
der faar Støvet til at stønne — som et Orgel bygt af Knogler — 
i en højnende Hymne, i et Dødekor, som kogler 
sine dumpe Dur-Akkorder til den lyse Livets Sang. 



En Sangbund er vort Hjerte: med hver en Ven, vi mister, 
med hver, som vi har elsket, dets Klangkraft sagte svinder. 
Vort Hjerte langsomt dør, dets hede Strømme rinder 
med dem, som vi har elsket, og Strengene brister. 

I Musiken har jeg følt det, i de tungsindssøde Salmer, 
der kan stige gennem Luften som en lysende Ild 
og i Dulmen atter dale lig en Haand, som modermild 
tilvifter mig Køling fra Evighedens Palmer. 



Ak, du Billed af min Moder, dine Træk bestandig falmer^ 
^ jeg kan næppe længer skelne dit Øjes mørke Prik: 
se, det sender ud af Taagen et blegt, et sidste Blik 
— ak, din Grav er glemt i Vedbend, og din Grav bar aldrig 

Palmer. 



Jeg var lille, da du døde, jeg har ej dit Øre trøstet 

med Modernavnets første, uforglemmelige Klang, 

og jeg fatted ikke Sorgen, da Døden dig betvang, 

men jeg græd, fordi den rev mig tørstig fra Moderbrystet. 



Og jeg smiled som et Barn, der paa Minder ikke samler 
eller aner, hvad dets lille Hjerte kan mangle, 
men som leger lige henrykt med Solen og en Rangle 
og med ubevidste Fingre efter Mælkevorten famler. 

Jeg blev stor og jeg blev gammel, førend fuldt jeg fatted Savnet 
af den, der gav mig Livet — o Moder, Moder min! 
Ak, hvor ofte har i Blinde den tomme Luft jeg favnet, 
og hvor ofte har i Længsel jeg lagt min Kind til din! 



Som jeg selv blev stor og større, saa vokste ogsaa du, 
og mit Blod jeg delte med dig i mit Hjertes dybe Kamre, 
hvor alle mine Tanker sig til Moderdrømmen klamre — 
hvad jeg aldrig før fik sagt dig, det siger jeg dig nu. 



Jeg har vakt dig fra de Døde for til Hjertet dig at lægge, 
jeg har sukket dig til Live, jeg har sukket, til du kom: 
Nu bor du altid hos mig, din gamle Grav staar tom, 
og først naar jeg skal dø, saa dør vi sammen begge. 



Jeg har vakt dig fra de Døde, skønt dit Billed stadig falmer, 
saa jeg næppe mer kan skelne dit Øjes mørke Prik — 
et Nødskud ud af Taagen, et sidste blegnet Blik 
— ak, din Grav er glemt i Vedbend, og din Grav bar aldrig 

Palmer. 



Har jeg lyttet til en Røst, der som et Sværdhug tnalmer 
syngende til Marven, en Røst, som hejser Sejl 
og lader tusind Aarer pløje Havets Spejl 
paa Togt imod Ægyptens udødelige Palmer. 



Alexandrias Fyrtaarn højt som en Kæmpefakkel 
belyser og befunkler den masterige Havn, 
der rejste sig af Sandet saa rapt som et Mirakel 
for at bære alle Dage sin Stifters stolte Navn. 



Her Augustus gaar i Land; omkrest af Horus' Høge 
han planter sine Felttegn i Nilens fede Slam. 
For hans kolde Øjne blotter Kleopatra sin Skam, 
men han vender sig og væmmes — hun er kun en gammel 

Skøge. 

Og han rynker sine Bryn og fortrækker spotsk sin Læbe: 
gennem alle Østens Salver lugter hun ramt af Brynde, 
hendes Elskovskunst har udslidt det sidste Drag af Ynde, 
kun Minder om tusind Mænd i Brysternes Sminke klæbe. 



Han kom ikke til Ægypten for at ødsle sine Dage 
paa den tomme Skøgerus, der Knokkelmarven suger, 
paa den Allemands-Vellyst, der den samme Venus sluger 
og drikker grisk den Bærme, de andre lod tilbage. 



Skorpionen mod sig selv, naar den tirres, vender Brodden, 
saaledes ogsaa Brynden, den brænder sit eget Kød. 
Kleopatra, stik Ild paa dit eget hede Skød, 
find nu din lille Slange — din Natur er blommerodden. 



Tubafanfarer skingre, de dumpe Pavker buldre, 
da Augustus rykker ind i det hellige Land: 
alle Templerne ham hilser, alle Sfinkserne foran, 
alle Guder gaar imod ham med opskudte Skuldre. 



Og de hilsende Palmer langs Flodens Net af Veje 
hylder ham, som fordum de Alexander hylded. 
Under Grenenes Viften han standser som fortryllet 
af de knejsende Stammer: det ser ud, som de neje. 



Se, de stiger saa ranke som Pileskud mod oven 

for at hvælve sig til Buer af Triumf paa hans Gang, 

deres susende Stilhed toner som en Sang, 

som en Drøm om hans Hoved lukker sig Palmeskoven. 



Og den gyldne Hjelm han river af sin unge Herskerpande, 
og han stiger af sin Hest i Kulturens gamle Støv, 
det er blødt og palmeHammet af det svajende Løv 
paa de herlige Trær, der Æresvagt ham danne. 



Da standser under Aaget alle Okserne, som pløje, 
de tusind Plovjern blinker et Nu i Muldens Grund: 
Augustus favner Landet med sin smaltknebne Mund, 
drikker den grønne Nildal med sit indadvendte Øje . 



. . . Har jeg lyttet til en Røst, der som et Sværdhug malmer 

syngende til Marven, en Røst, der hejser Sejl 

og lader tusind Aarer pløje Havets Spejl 

paa Togt imod Ægyptens udødelige Palmer . . . 

De forventningsstille Palmer — er jeg vaagen? — se, de stige 
op af Østens lave Kyster, bag de okkergule Brinker 
som Raketter de hilse. Se, Morgenlandet vinker 
til den Fremmede, der higer mod et drømforjættet Rige. 



Ind forbi de kalkgraa Kupler, Arsenalets Kvadermure, 
mellem Skibe, som er hvide, saa det gnistrer, saa det knalder, 
i et dybt, smaragdgrønt Vand, hvor det rustne Anker falder 
ved Evnostos' Forstadshuse, der ser ud som Hækkebure. 



I de gitrede Haver blusser Kalke højt som Luer, 
violette Purpurblomster hænger tæt i tunge Tæpper; 
langs Kanalerne, hvor Nilen i dorske Strømme ebber, 
de knejsende Palmer mod hinanden sig buer. 

Hvor de sigter op i Luften som Solskud, der rammer, 
som springende Plantestraaler mod Himlens høje Blaa 
for i Grenenes Vandspring tilbage at slaa 
og atter risle ned om de riflede Stammer. 



Det er Jer, I skønne Palmer, som gør Skuldrene ranke, 
saa hver Tigger bær sin Kjortel som et præsteligt Skrud. 
Det kan ses af Eders Vækst, at I dyrker en Gud, 
I løfter altid opad Eders Krones stolte Tanke. 



Er hvert Træ en Baldakin for et kongeligt Sind? 

er hver Kronebusk en Vifte for en Dronnings hvide Bryster? 

Som en Regn af Diamanter Solskinnet af 1 ryster, 

naar de blanke Blade vendes af den kildrende Vind. 



Jeg har suget Eders Sus, naar I duve, naar I dukke, 
naar I vifte, naar I vaje langs Flodens lave Rand. 
Er jeg atter kommen hjem til Barnedrømmens Land, 
hvor I skygged om de fædrene Slægters første Vugge? , 



... De forventningsstille Palmer — er jeg vaagen? — se, de 

stige 
op af Landets lave Kyster — bag de okkergule Brinker 
som Raketter de hilse. Se, Morgenlandet vinker 
til en Hjemvendt, der genser sin Drøms forglemte Rige. 

Jeg har set en tidlig Morgen langs Nilens blanke Strømme 
af Ørkenhavet Solen som en Guldbaad glide frem — 
og atter rosenfarves de fjerne Bjerges Bræm 
og Palmerne sitre som i Paradisdrømme. 



Fra de grønne Marker vælded der hastige Dampe 
som en OfPerrøg, der steg mod det hellige Gry, 
og Solen dukked under, men toned op paany 
og hang i Taagehavet som en halvslukket Lampe. 



Men pludselig i Graaet jeg skimted skønne Linjer: 
det var Palmernes Kroner, som op af Taagen skød, 
de bevæged deres Grene: var det Gopler, der flød, 
var det Sø -Anemoner, var det stjernede Aktinjer . . . 

I et Nu var Taagen lettet, og Dalen genfødt skinned 
i de grønneste Farver som forklaret af Lys, 
og der gød sig over Palmerne et sødt og gyldent Gys, 
og de stod, som var de ganske fortabte i Mindet. 



Da blev levende Nilens morgenblanke Strømme, 
over Himmelhavet Solen som en Guldbaad gled frem, 
da rødmed som af Roser de fjerne Bjerges Bræm, 
og Palmerne sitred i Paradisdrømme. 

NIL'SÅNG. 

Som en Harpe høres nynne 
Flodens flimmerhvide Hen, 
Hvirvler, der sig sammen skynde 
i en perlefarvet Ynde: 

Det er Nilen, det er Nilen — 
Strømmens aldrig brudte Pilen 
fra de fjerne Tropebrønde, 
hvor den store Verdensflod 
maa som Himmelstyrt begynde. 



Regn, der risler. Regn, der rinder 
ned i Bækkes kaade Kilen, 
Regn blandt røde Klippetinder, 
Regn, som Solen gennemskinner: 
Det er Nilen, det er Nilen — 

Skær af Sne med evig Smilen, 
Genglans af de gyldne Troper, 
hvor i Ly af Bronzeløv 
Frugter rødmer som Zinnober. 



Søde Strøm af ferske Vande, 
i en stadig større Spilen 
bringer du Ægyptens Lande 
Drikken af din aabne Kande: 

Det er Nilen, det er Nilen — 

Mindets milde, lyse Smilen 

fra de rige Fortidslande, 

som i Tusindaars-Kultur 

hugged Templer langs dens Rande. 



Sølverbundt af tusind Bække 
bær med Strømmens travle Hen 
Vand til tomme Lædersække, 
fylder Kystens Krukke-Række: 

Det er Nilen, det er Nilen — 
Livets Flod i evig Smilen 
hver en Tørstig Vand vil række. 
Kvæget bræger mod dens Bred, 
og de drukne Frøer kvække. 

Mellem grønne Kløver-Enge 

blank og blid i stille Silen 

vandrer Flodens Vuggegænge 

til en Sang af Rislestrenge: 

Det er Nilen, det er Nilen — 
Strømmens evig tyste Smilen 
blinker frem bag Sivets Stænge, 
hvor i Moses' Vidjekurv 
jeg gad gynge langt og længe. 

KAIRO, 

Ad Broens ophængte Bane 
k. gaar over den gyngende Flod 
hver Morgen en Karavane 
mod Torvene Fod for Fod. 



Der kommer som vandrende Høje 
af Hø i duftende Hæs. 
Op over Puklerne bøje 
sig Buer af nyslaaet Græs. 



Saa sindigt som lastede Pramme, 
der langsomt glider i Sø, 
hver duver afsted med det samme 
duftende Bjerg af Hø. 

De bugnende Markers Fylde 
er Byens daglige Gæst — 
se, Kløverklæderne hylle 
dens Gader i Løvsalsfest. 



Helt op til Tagenes Tinder 
Lebbach-Træerne gror 
— som Sol gennem Søtang skinner 
et sivende Lys over Jord. 



De knejsende Palmer bygger 
over Torvene grønne Tjald: 
Hver Hest sit Kløverfor tygger, 
og Staden dufter som Stald. 



Grøntbjergene stille slingre 
under Kamelernes Fjed. 
De tunge Sølvringe klingre 
om Kvindernes Ankelled. 



I Purpur og skinnende Klæder 
med Skuldre i svajende Slankhed 
glider i Gyder og Stræder 
Mænd af en kongelig Rankhed. 



Men Kvinder som glinsende Pupper 
i Svøb af Silke sig fjæle — 
de klaprende Tøfler svupper 
mod elfenbensblanke Hæle. 



Bag Slørene Klirren af Bjælder 
og sorte, bundløse Blik. 
Vandsælgeren klingende mælder 
sin kølende søde Drik. 



Sin Løvsalsfest gennem Stadens 
kløverduftende Strøm 
gaar Østerlands-Maskeradens 
hektisk blussende Drøm. 



VED PYRAMIDERNE. 



Nu Solens Baad paa Himlens Hav 
sin Dag-Sejlads har langsomt endt. 
Over dens fjerne Ørkengrav 
er Offerilden stille tændt. 



Se, Luften brænder som et Baal 
af Svovl i Østens Himmelstrøg. 
Fra Nattens dybe, dunkle Skaal 
opvælder blaalig Skyggerøg. 



Det gnistrer langs det gule Sand 
som Løbeild i Askeslør — 
halvslukt den høje Himmelbrand 
sit hede Støv paa alting strør. 

Glansløs blev Nilens blide Strøm^ 
den grønne Livets Dal er død 
— nu flygter Sjælen i sin Drøm 
ud mod det tavse Ørkenskød. 



Højt mod det gyldne Himmelskin^ 
i Støv af smuldne Tusindaar, 
optaamet, stenlagt Trin for Trin, 
tungt Pyramiden for dig staar. 



En Evighedens graa Gigant, 

som ingen Storme styrter om, 

en Grav for Kræfter, som forsvandt^ 

en Sarkofag, som længst staar tom. 



Et Monument for død Kultur 
i Urnaturens Klippeseng, 
en Ørkenkæmpe, lagt paa Lur 
for Livet i den grønne Eng. 



Mens Riger ramled ned i Grus 
og Slægter visned en for en, 
laa dette Mindets tavse Hus 
rodfæstet i den golde Sten. 



34 



Nedslæng i Støvet for dens Vægt 
din egen Last af Sorg og Ondt: 
du er et myresmaat Insekt, 
^er med et Halmstraa tumler rundt. 



Alt, hvad dit Hjerte stak og sved 
af Tvist og Tvivl, af Nid og Nød, 
o, læg det let for Foden ned 
af dette Alter for en Død. 



Fem Tusind Aar det tog i Favn 
— hvad naar dit eget lille Spand? 
En Pyramide — for et Navn I 
et Hvilested — i Ørkensand! 



SFINKSEN VED GIZE. 

Stejlt sig strækker op af Sandet 
Klippens gule Ørkengaade, 
stirrer langt mod Morgenlandet 
fjernt bag Nilens Net af Baade, 
der med vingespændte Sejl 
glider svalelet paa Floden 
mellem Byer af tørret Tegl. 



Sandet fyger dig for Foden: 
Tidens aldrig tømte Hav 
slikked Huden fra din Hals, 
bored dine Kæmperibben 
langsomt ud med Fals ved Fals. 



36 



Stærblindt dine Øjenhuler 
stirrer Solen uforfærdet 
i dens hede Ansigtsbaal. 



I Aartusinder forhærdet 
spotter du enhver, der dyrker 
dig som Gaade og Kolos, 
rynker kun dit Smil af Trods, 
selv naar Mameluk og Tyrker 
valgte sig din Mund til Maal 
og har plantet deres Kugler 
i de tomme Øjenhuler. 



Mellem dine brede Klør 
ser du Myresværmen kravle 
ind imod din Klippenavle, 
byttegraadig nu som før. 



Du har set, hvor alting dør: 
Daad og Drøm og Røverdriften — 
som naar Vinden visker Skriften 
ud paa Ørkengrusets Tavle. 
Se, de sorte Skarabæer 
ælter endnu tungt i Sandet, 
ørkenfyldt med skøre Skaller, 

Dødeben og Dyrekraller — 
Støvet danser, knokkelblandet 
af Ægypter og Hebræer. 



Sov Guds Moder ved dit Hjerte 
med sin Frelserdreng ved Brystet 
har en Nat du hende trøstet 
med din følesløse Ro? 
Holdt Antonius og Cæsar 
Enetaler med din Stumhed? 
Viste du den samme Grumhed, 
da den barske Bonaparte 
saa dig an med Herskerbryn 
og hans Øjes kolde Lyn 
prelled af mod din Granit: 
Ej du saa ham, ej du svarte, 
men du lod ham spørge frit. 



Tung og tavs i Ørkenvaade 
over evig Tomhed ruger, 
Sfinks, din stejle Klippegaade, 
som sin egen Løsning sluger: 
Hvad du gemmer uden Slippen, 
hvad du ruger paa, er Klippen: 
du er hugget ud af Skorpen, 

som er Grundens dybe Ur, 

og du hviler tankefuld kun, 

og du véd kun, fræk, forvorpen, 

at den hele Jordkultur 

er en Smule Støv og Smuld kun 

over Grundens Sten-Natur. 



Billed af en Oldtidskonge, 
Støtte for en gravlagt Hersker, 
Mare, som dit Rige rider, 
ligger stivnet du i Dagen, 
Farao for alle Tider, 
men af Livets Lader mæt, 
og du drager Sandets Lagen 
over dig, naar du er træt. 
Aldrig ser du, Solen daler, 
ser kun Gryet, naar det stiger 
nyfødt over Livets Riger, 
mens hver Aften om dig sniger 
aadselsporende Sjakaler. 



Døden er en Genforening 
med den faste Undergrund, 
og dit Liv blev en Forstening 
— blinde Øjne uden Glippen 
og en evig lukket Mund. 



Hvorfor tænke, hvorfor tale? 
Tænker Solen, tænker Klippen, 
tænker Sandet, naar i Byger 
højt det mod din Bringe ryger? 



Lad kun Myreflokken grave 
frem din Krop af Sandets Vold, 
lad de smaa Pygmæer trave, 
indtil Jorden bliver kold: 
Alting skal som Sandskorn rinde 
gennem Tidens Ørkensold. 



Støvet alt skal overspinde. 
Sfinksens Klippefianker dække 
og til Nakkebindet række: 
Farao slumrer lige tryg, 
dybt i Evigheden dukket, 
har sig Ørkenhavet lukket 
om hans brede Kæmperyg. 

ØRKENBLOMST. 

Ivaagne Ørkendrømme 
Kamelen vader frem. 
Se, Libyens Bjerge sømme 
med ru og rustrød Bræm 
de nøgne, gulgraa Flader, 
hvor kun Kamelen vader 
i sandopslugte Skridt 
og bær mig vidt og vidt. 



Jeg vugger over Sandet, 
jeg gynger paa dens Gang, 
mens grim og kongepandet 
den træder Grusets Sang. 
Dens store Øjne svømme 
i dunkelbrune Drømme: 

et blankt og brustent Blik 
fra Vejene, den gik. 



I paradisisk Smilen 

den kløvergrønne Jord 

har dækket langs med Nilen 

sit rige Urtebord. 

Og midt i Vintersæden 

i tavs og sindig Æden 

staar Nilens fede Kør 

og græsser nu som før. 



Men vi drog bort fra Dalen 
til Dødens vestre Bred, 
her færdes kun Sjakalen 
paa Nattens Tyvefjed. 
De gule Pyramider 
som Babelstaarne glider 
af Grusets Bølger frem 
med døde Kongers Hjem. 



Alt dukker i Sakkåra 
Trinpyramiden op — 
en Luftning fra Sahara 
kildrer Kamelens Krop. 

Mens tungt den Gruset knaser, 
den drømmer om Oaser, 
en vandrig Palmeskov, 
som lokker Dyrets Klov. 



Kamelens Øje spejler 
kun Ørknens øde Kres. 
Det er mig, som jeg sejler 
i Støv, hvor intet ses. 
Jeg duver og jeg dukker, 
og Ørkenskibet vugger 
mig langt fra Livets Strand 
ud paa et Hav af Sand. 



Søvntung er Middagsheden 
og tør den tavse Luft — 
da sanser jeg forneden 
en let Vanilleduft: 
Se, midt i Sandets Hvide 
kærmindeblaa og blide 
smaa Ørkenblomster gror 
tyst som et Aaqdeflor. 

Har Solens gyldne Fødder 
dem trippet frem i Kys? 
Har Sandet givet Rødder 
til Frø, der faldt som Drys, 

som Regn af Blomster-Manna? 
Nu synger Hosianna 
og spejler Himlens Blaa 
de tusind Kalke smaa . . . 

... og dufter op af Sandet 
en stille sølvblaa Sang, 
mens grim og kongepandet 
Kamelen gaar sin Gang. 
Dens store Øjne svømme 
i dunkelbrune Drømme: 
et blankt og brustent Blik 
fra Vejene, den gik. 

MEMFJS. 

Palmerne erobred Faraonernes Stad, 
de svajer deres Kroner, de rejser deres Stammer, 
kaster Vifter over Støvet af Solens gyldne Flammer, 
hvor før de stumme Sfinkser 
laa stirrende paa Rad: 
Tiden har dem knust med sin mægtige Hammer 
— nu smuldrer under Foden 
Ptahs sunkne Tempelkammer. 



Paladserne blev borte, til Støv blev Stadens Tegl. 
Naar Nilen sommersvulmet højt af sit Leje dukker, 

ingen taarnhøje Mure om Kongestaden lukker, 
frit Flodens Vande breder 
over Grunden deres Spejl, 

ingen Hymne klinger, kun Sivene sukker, 
paa Memfis' øde Tomter 
Nilbøflen Tørsten slukker. 



Kun Ramses er tilbage, paa Ryggen væltet om, 
af hans kongelige Hoved er Sydkronen knækket, 
han ligger som Osiris stiv og gudeskægget, 

kun Palmerne sig løfter 

om Lejets Helligdom. 
Han stirrer op i Himlen, stum og aldrig vækket: 

de susende Sekler 

han ser i Fugletrækket. 



I Ly af Ramses' Krone har Bønderne et Baal, 
i Skyggen af hans Nakke de hører Ilden buldre, 
men jeg søger mig et Sæde paa hans stærke runde Skuldre. 
Den brune Kaffe skummer 
i den skaarede Skaal. 
Ramses' Aasyn skinner: det er os, som først skal smuldre 
— han har baaret hundred Slægter 
paa de glatte Kongeskuldre. 

Imellem Kæmpens Lægge er hans Datters Billed hugt, 
Bent-Anåt i lette Rytmer, med et mandelformet Øje 
og et Drag af Lotos-Duft i sin fine Næses Fløje, 

med den første Ungdoms Sødme 

i sin Læbes lette Bugt. 
Hun bær sin Krans af Slanger og Solen mod det Høje, 

Ægyptens hele Skønhed 

hun ejer i sit Øje. 



Ingen Mejsel skar et dybere Digt i Granit, 
ingen Mester har højere hyldet en Kvinde, 
disse silkelette Linjer til en Hymne sig spinde, 

til din Pris, Bent-Anåt, 

til det Smil, som er dit. 
Nu jeg véd, hvor Faraos Datter er levende at finde: 

paa Memfis' øde Tomter 

et forelsket Oldtidsminde. 

/ ÅMONS TEMPEL 

Blandt tavse Sfinkser, som Vejen vogte 
og tvinge Tanken til Tempeltugt 
med tomme Øjne, af Solen kogte, 
gaar Gangen gennem Pylonens Mure 
til Amons Forgaard, hvor søjlelukt 
sig Rummet sondrer i Baas og Bure. 



Ad ny Pyloner, blandt tunge Piller 

gaar Vejen ind i en Søjlepark, 

hvis Kæmpestammer Halvlyset riller. 

Kun Hieroglyfernes Billedrader 

— dybtskaarne Ar i Granitens Bark 

bedækker Søjlernes Valseflader. 

Solskiver, Løver, Uræus-Slanger 
og Bier og Lotos og Livets Tegn 
i stærke Farver paa Stenen pranger. 
Men atter Skoven til Hal sig vider, 
en aaben Lysning i Templets Hegn 
med Søjler plantet paa trende Sider. 



Med tunge Trin som en oprejst Bamses 

imellem Søjlerne skridter frem 

i Faraovælde den store Ramses 

med Nakkeklæde og Skørt om Lænder, 

med Hageskægget i lægget Bræm 

og Kongeseglet i begge Hænder. 



Hvorhen jeg ser, jeg hans Støtte finder: 
hans store Blik fra de stærke Bryn, 
hans rene Mund mellem runde Kinder - 
tretusindaarige Stenkolosser 
marsjerer mod mig som i et Syn, 
i Faraovælde, der Tiden trodser. 

Vær hilset, Herre, du høje Ramses, 

dit Smil er naadigt og nagelfast: 

du véd, hvor Kroner i Flæng kan gramses 

og Riger styrte og Byer brænde 

— hvor er det Scepter, som ikke brast? 

Dit Kongesegl du beholdt i Hænde. 



I Amons Tempel du faldt i Staver 

og tror, at Mængden, som mod dig traver, 

er nu som før dine Tempelslaver, 

thi hvilke Værker af vore veje 

mod Magten i dine Kæmpelemmer, 

der end Ægypten har fast i Eje 

og endnu lokker og endnu skræmmer! 

TRÆETS SANG. 



Over Dalens grønne Vange 
Folk og Fæ i sindig Virken 
baaret over Kornets Bølgen 
kun et Gangspils stille Knirken. 



Nøgne kaffebrune Kroppe, 
skjulte halvt i Markens Grøfter, 
sænker Spande ned i Brønde — 
Undervandet op de løfter. 



Trin for Trin ad lave Diger 
hejses Vand af Nil-Cisterner, 
og den ærtegrønne Risling 
vidt sig over Dalen fjerner, 

siver bort som lyssky Slanger, 
slugt af hver en tørstig Fure. 
Store Tandhjul over Marken 
ligger spredt som aabne Uhre. 



Sorte Bøfler Bommen driver, 
Pumpen langsomt Vandet lirker; 
mens de deres Rundgang vralter. 
Spillets tørre Ganghjul knirker. 



Memnons Støtter midt i Sæden 
stirrer solblindt ud mod Østen. 
Kornets Hav omkring dem duver. 
Majsen modner sig til Høsten. 



Ad de smalle Digers Veje 
Karavane-Linjer vugger. 
Tog af sorte Fellah-Kvinder , 
bærer Nilens Vand i Krukker. 



Folk og Fæ i Skridtgang krydser 
over Dalens grønne Vange. 
Solens gyldne Støvregn drysser. 
Trindt om toner Træets Sange. 

Sæden suser, Røgen pibler, 
alle Nilens Brønde virker, 
sorte Bøfler Bommen driver, 
Oldtids gamle Gangspil knirker. 

/ KONGEGRAVEN. 



IFjældet hugget 
blev dunkle Skakter 
paa hundred Favne 
og Kamret dukket 
i Mørkesvælget, 
hvor ingen Ravne 
af Stilhedsdybet 
endnu har drukket, 
saa fjernt, at Lyset 
krøb ind og slukked 
sig selv i Drejning 
fra Gang til Gang, 
hvor Klippens Bane 
foruden Tærskel 



i Dybet sprang, 
og Bjergets Bjælker 
som tunge Aag 
over Gangen hang. 
Min Grav i Mulmet 
blev bugt og, sænket, 
forseglet, lænket 
til Klippeødet, 
skjult som et Foster 
i Moderskødet. 



Ej Lyset mægter 
ad Klippens Spalter 
at lyse ind 
til mit Dødning-Alter, 
Kun Tordenbraget 
min Stilhed sprænger 
og Ekko slænger 
i Trommebulder 
ad Gravens Gange, 
hvor Drønet ruller 
mod Sarkofagen, 
saa Skæget smulder 
mig under Hagen. 



Mit Loft er stjernet 
med Himmelkloder, 

mit Leje værnet 
af Nattens Floder: 
Som Slangekroppe, 
der ud sig spænder 
paa Hvælvet oppe, 
paa Gulvet nede, 
Himmelgudinder 
paa stærke Lænder 
holder de høje 
Stjernetinder. 

Og trygt jeg slumrer 
i Sten, som spænder; 
og Graven skumrer 
i ubrudt Mørke. 
Imod mig brænder 
Osiris' Øje 
i Fosforgløden, 
der Ondt forjager 
og Djævle skræmmer. 
Men de deroppe 
mit Navn forglemmer 
— min Søvn er Døden. 



Er det en Orm, som 
i Fjældet borer? 
Er det en Storm, som 
i Bjergets Porer 

indtvinger hvinende 
en iskold Kile, 
der stinger pinende 
min vage Hvile? 



Hvo tør vel hamre 
og Vej sig hugge 
til disse Kamre? 
Er Fjældet ældet, 
og brister Bjerget? 
Er Stenen fældet, 
som Gangen værged? 
Men Væggens Rædsler 
skal Fjenden' knuse 
og Mulmet drukne 
ham i sin Sluse. 



Men Bjerget brager 
og Klippen brister 
i sine Rødder. 
Omkring mig lister 
som Tyvefødder. 
Bag Stenens Panser 
jeg alting sanser: 
Der suges Luft ned 
i Bjergets Lunge, 

og Røverraab 
gennem Gangen runge. 
Brækjernet klinger 
mod Klippegrunden 



— og Skriget stinger 
mig dybt i Munden. 

FARAOS MUMIE. 

Har Horus* Høgevinger 
forladt min Sarkofag? 
Hvo er det, som sig tvinger 
herind med dumpe Brag? 



Er paa min Pande Slangen 
udkrøben af sin Ham? 
Anubis, spær dem Gangen 
og skræm dem med dit Glam. 



Hvo vovet har at røbe 
Gravkamrets lukte Bog? 
Hvor har I lagt min Svøbe 
og skjult min Scepterkrog? 

Ve dem, der sig formasted 
at bryde Gravens Segl! 
Var ikke Armen bastet, 
den slog dem som en Plejl. 



De mine Ligsvøb søndrer, 
opvikler mine Baand, 
mit hule Bryst de plyndrer 
og Guldet paa min Haand. 



Jeg har ej Sug i Lungen 
og faar ej Luft i Skrig, 
thi visnet smulrer Tungen 
bag Læben som et Lig. 



Jeg kan ej Haanden strække, 
der før slog Folk i Knæ, 
og mine skrumpne Lægge 
er stive som af Træ. 



Mit Legem intet skjuler, 
blot har de alting lagt 
— kun mine Øjenhuler 
kan udspy stum Foragt: 

I flænse kan som Gribbe 
i Faraos Dødningdragt, 
uskaansomt Hammen ribbe 
af støvlagt Herskermagt. 



Saa fast min Kæbe spændte, 
min Pande stejled gram, 
som Næbbet paa en Glente 
stod Næsens høje Kam. 



Lad Tyvefingren glide 
langs mine Tænders Rad, 
som ikke mer kan bide, 
men blinker end af Had. 



Hvor skadefro du skuer 
paa mine Mumietræk, 
din egen Skæbne truer 
dig selv med større Skræk. 



Ej Svøb og Baand dig venter, 
ej Saltets skarpe Lud, 
der Faraos Knokler prenter 
i Hylstret af hans Hud. 

Men Skimmel skal dig lodne 
i Dødens beske Lugt^ 
og du skal hastigt raadne 
i Jorden som en Frugt. 



Da Frygt din egen Skræmsel, 
naar som en Aadselhund 
du kastes skal til Glemsel 
i Jordens Rakkermund. 

DEN HELLIGE SØ. 

Saa vil vi vandre ned til den hellige Sø 
bag de tiende graa Obelisker. 
Se, Blomsterne funkle som Kranse af Ild 
fra de løvfine smaa Tamarisker. 



Hør, Støvet klapper dæmpet under vor Saal 
med et Sug fra de henfarne Tider: 
det er Støv af de Døde, Templernes Smuld, 
som sagte under Foden os glider. 



I den dybe, den dukkende, sølvblanke Sø 
denne Urskov af Templer sig spejler: 
Søjlernes Vildnis og Murernes Fjæld, 
Pylonerne lig omvendte Kegler. 

Dernede spindes alt i Vandenes Væv, 
dér sitrer Ruinerne sig sammen 
til et Hele i Dybet af Skyggernes Sø, 
bestraalet af Nymaanefiammen. 



Fjernt borte nynner Nilen sin blinkende Sang 
ind i Palmernes slumrende Riger. 
Her ruger Søen rolig over sin Drøm, 
der i lukkede Lotosblomster stiger. 



Her har Solgudens Præster knælet ved Kvæld 
og skyllet deres offerstænkte Hænder, 
betragtet Obeliskens luegyldne Top, 
som den sidste Solflamme tænder. 



Og hældet over Søen gransket Himlens Blik, 
der stjernestraalet stirrer frem af Blaaet, 
og set i Nattens dunkle, bundløse Skaal, 
hvor langt den gyldne Maane er gaaet. 



Her har de siddet tavse om Søens skønne Spejl 
og sænket alle Længsler i dens Favn 
og lyttet nattestille til Fiskenes Drøm 
og hvisket Amons hellige Navn. 

o evige Stilhed, som stiger fra dit Vand, 
du skumrende, du hellige Sø — 
en Flagermus striber dig med sin Vinges Rand 
du har slugt alle dem, som maatte dø. 



Du har drukket deres Sjæle som faldende Løv, 
du har sunket deres visnede Savn 
og gemt bag dit gamle spejlklare Smil 
Himlens uudsigelige Navn. 



Som et Øje du blinker til Mulmets Stjerneblik: 
I er tvende, der hinanden forstaar — 
og du tæller som Dryp i Evighedens Hav 
alle Nætterne, som over dig gaar. 



Støvet om din Bred Millioner har slidt, 
til Mel blev de mægtige Kvadre: 
Her lister en Genlyd af Aartusinders Skridt 
— til Støv skal de Stenbogen bladre. 



Pylonerne skal flades under Tidernes Gang, 
Obeliskernes Spidser blive stumpe 
og selve den udødelige ældgamle Nil 
i sit Løb og sit Delta forsumpe. 

Og som et brustent Øje skal selv du blive blind, 

du skumrende, du hellige Sø, 

fyldes af Historiens ustandselige Svind, 

sluge alle dem, som maa dø. 



Du skal drikke deres Sjæle som faldende Løv 
og synke deres visnede Savn, 
men gemme bag dit gamle stivnede Smil 
Himlens uudsigelige Navn. 



66 



DU SKØNNE PINJE — 



Du skønne Pinje 
ved Bosporus, 
se Kystens Linje 
af Blus ved Blus: 



Soltændte Ruder, 
Sultan-Seraj'er — 
en Skov af Skuder 
langs alle Kajer. 



I Vandets rinkende 

Silkeslæb 

en Maages blinkende 

gule Næb. 

En lilla Krusning 
i Bølgeskummet ~ 
en Lysberusning 
igennem Rummet. 



Er Solen dalet, 
randt Døgnet ud: 
fra Arsenalet 
der dundrer Skud. 



Og alle Tyrkerne 
stiller Viser, 
Allah-Dyrkerne 
Profeten priser. 



Guldsmeltet sitrer 
hver Himmelrand. 
Som Kviksølv glitrer 
det blide Vand. 



Halvmaaner funkle 
fra Spir og Kupler. 
Og Østens dunkle 
og tavse Grubler 



I 

fra Asiens Højder 
mod Stambul stirrer^ 
hvor Skibe fløjter 
og Gnister svirrer, 



hvor Bruden tindrer 
bag sorte Slør, 
og alt erindrer, 
og intet dør. 



Du skønne Pinje — 
Skutaris Kyst 
din dunkle Linje 
bekupler tyst. 



Du staar i Drømme 
ved Bosporus, 
ser Sundets Strømme 
af Blus ved Blus . . . 



. . . Ser tungt erindrende, 

naar Dagen flyr, 

mod Stambuls tindrende 

Eventyr. 



DE RØDE FEZ 'ER. 

De røde Fez'er fylder som Blomster hele Gaden, 
snart slukkes de af Skyggen, snart Solen højt dem tænder. 
De mylrer over Staden 
som Blus, der hektisk brænder 
af Østerlandets Blod. 
Selv Stambuls Stodder-Almu 
mod Himmellyset løfter sit Hoveds røde Valmu 
og bærer imod Allah 
sit Hjertes rene Mod. 



De slanke Minareter staar Vagt lig lange Lanser 
om hver Moské-Pavlun, der tunge Kupler buger. 

De drager Syn og Sanser 

didop, hvor Blaaet suger 

med Evighedens Magt. 

De staar som Lysestager 
og viser Vejen, Solen og Allahs Lære drager: 
halvmaanesmykket flammer 
Profetens Fakkel vagt. 



Trindt i den aabne Forgaard levende Kilder sprudler, 
af Murens mange Haner et Væld af Vand der flyder, 

at ikke Smuds besudler 

det Favntag, Sjælen nyder 

i Andagt med sin Gud. 

De Troende sig vadsker 
i Brøndens rene Strømme, der Allahs Lovsang plasker 

med klare Kildeklange 

i Marmorkummer ud. 



Den Gud, som er derinde, det er den ganske samme, 
som Katolik og Kætter og andre Kristne dyrker. 

Han gør din Tro til Skamme: 

Du tror som alle Tyrker, 

at du alene véd! 

Fra Tusind af Kandiller 
Lysperler over Gulvets ældgamle Tæpper triller, 

hvor Allah dig usynlig 

i Støvet trykker ned. 

Du Daare, som dig bryster og tror din Gud forskellig 
fra ham, som disse Kupler med Himmellys besjæler. 

Hver Muslim véd, at hellig 

er Jorden, hvor han knæler, 

at selv en Guds Profet 

ej Guds Søn tør sig nævne. 
Han regner ogsaa Jesus kun blandt Profeters Stævne, 

Mohammed er den sidste 

— Gud selv har ingen set. 



Kun Duers Kurren fylder de gyldne Kuplers Tomhed, 
hvor intet Alter knejser for livløs Billeddyrken. 

En tifold større Fromhed 

end Kristen viser Tyrken: 

Han renser sig til Bod. 

Selv Stambuls Stodder-Almu 
fra Kildevadsken løfter sit Hoveds røde Valmu 

og bærer frem for Allah 

sin Bøn paa tvættet Fod. 



DEN FULDKOMNE VISDOM. 

Du skal ikke granske, 
hvad Alverdens Vise 
aldrig fik forklaret: 
Paa de store Spørgsmaal 
savnes altid Svaret. 



Ikke Sol og Maane, 
ikke Nattens Stjerner 
véd, hvorfor de dreje. 
For vort Øje taages 
Himlens Mælkeveje. 



Vi kan bare tælle 
Hjertets Feberdraaber, 
til vort Liv er leden. 
Ak, men ingen tælle 
kan til Evigheden. 



Hvorfor vil du gruble, 
om et Liv der gives 
efter Døden, Daare? 
Livets Løndom øjnes 
først fra Dødens Baare. 



Stir ej stum mod Himlen, 
luk saa før dit Øje 
om dit eget Indre: 
Verden i dit Hjerte 
er jo ikke mindre. 



Og den dybe Stilhed, 
Himmelhavets Hymne 
i en evig Tone, 
den kan ogsaa dirre 
i en Blomsterkrone. 

Svaret er i Duggen, 
som ad Blomstens Flige 
perleradet rinder: 
Lysets høje Visdom 
i hver Draabe skinner. 



BORGKASTELLÅNENS DATTER. 

Pierrefonds 3. Avg. 1900. 

Jeg vaagned en Sommermorgen i det skønne rige Land 
og stirred i Rhénedalens dybe Søers Spejle, 
saa rosenfarvede Skyer om grønne Bjerge sejle 
og dejlige Popler blinke langs det kviksølvhvide Vand 
— den kyske Morgen tindred over det rige Land. 



Jeg sejled ned ad Seinen fra det daarende Paris: 
Skove steg bag Skove, og Spir af Løvet dukked. 
En Urskov af Kultur sine Trylleringe lukked 
omkring min Flugt, der ligned den letberuste Bi's, 
naar den summer fra Kuben ud i et Sommerparadis. 



Jeg gled ad glemte Stier i en øde gammel Park 

— Duften stod i Stimer fra blomsterfyldte Linde — 

jeg stirred dybt i Græsset efter et ædelt Minde, 

et stolt og jernklædt Fodspor af den stolte Jeanne d'Arc, 

der førte som en Fylgje sit Folk ad Krigens Mark. 

Rejste en gotisk Borg sine Taarne tindetungt, 
mit Hjerte skjalv i Gangen over Broens skøre Vippe: 
Dér stod i Portens Gab, rank med sit Nøgleknippe, 
Borgkastellanens Datter — Øjnene skinned ungt — 
og alle de rustne Fløje drejed sig mindetungt. 



Hen over den hvide Pande faldt Rudernes Prismeskær. 

Hun gled ad Flisegulvet med sin adelige Ynde, 

og hendes Læbers Linjer syntes tavst at nynne 

hede Korsfarerstrofer for en begejstret Hær. 

Og blændet gled jeg gennem det regnbuflakte Skær. 



Og Kastellanens Datter sænked sit Øjelaag 

men løfted sin klare Stemme i Borgens hvalte Sale — 

under de høje Buer den kvidred som en Svale: 

I Guder, hvor hun talte sit skønne Modersprog! 

— mod alle Salens Skjolde klingende Røsten slog. 



GYLDENLAK. 



Min kæreste Fru Gyldenlak, 
kald ikke Snak min Skylden Tak. 



Højt over alle Rosers Gøgl 
jeg elsked Deres Øjnes Fløjl. 



Fra Ruden i det blinde Stræde 
var Deres Smil min bedste Glæde. 



De straalte moderlig og mild 
i Karmen som en Blomst af Ild. 



En Duft af Deres brune Brand 
stod over Gulvets hvide Sand. 

De tindred tyst og gyldenbrun 
i Barnets lille graa Pavlun. 



Ved Deres bløde Fløjelsbarm 
jeg drømte først mig elskovsvarm 



og knuged Deres Mund til min 
bag Moders hvide Vaargardin. 



Jeg kyssed Deres Mund i Smug, 
langt før jeg kendte Kyssets Brug. 



Hvad end blev lagt paa Hylden — ak! 
Dem blev jeg tro, Fru Gyldenlak! 

UNDER MASKEN. 



Bag Viftens Palissade 
vajer din Læbes Flag, 
mens Latterens Kaskade 
løsner det glatte Lag. 



Jeg fanger bag din Maskes 
aflange Øjensnit | 

dit Blik, som overraskes | 

og krydser Lyn med mit. 



Dit Smil en Silkefrynse 
slører i Mundens Vig, 
saa ingen ser dig pønse 
paa Baghold eller Krig. 



En Regn af Strejfskud glitrer 
fra hver en blank Paillet, 
og Hjertet gennemknitrer 
dit pansrede Korset. 



Drag Dolken af dit Ærme 
eller dit Strømpebaand 
— en Fjende vil sig nærme 
og slaa dig Dolk af Haand. 



Naar han dit Øje griber, 
Krydsilden ej han skyr — 
for Maskens Bøssepiber 
jeg staar og hvisker: Fyr! 

KILDESÅNG, 

Hov, hov, min Ven! 
Lidt Skov igen 

i Vaar er værd at prise. 

Du skulker hjem, 

jeg hulker frem 

min lille Klukkevise. 

Fy, fy, hvor slemt 
din Gang har skræmt 
de søde bitte tvende 
Musvitter — Gud I — 
som titter ud 
af Buskene derhenne* 

For intet ej 

jeg strinted dig 

med mine vimse Vande: 

Din Strik, din Skurk, 

drik dig en Slurk 

først af min lille Kande. 

Her render jeg 

og kender ej 

til Hvil i Middagsstunden, 

ej Tap og Told, 

kun dig i Vold — 

kom, kys mig nu paa Munden! 

VINTER-JUL 



Nu synger Isen om de nøgne Lande 
og skruer Søen i sit sølvgraa Panser, 
et Gulv, som gynger over bundne Vande, 
hvor Storme danser. 



Tyrannisk hvirvler frem en Ulvevinter, 
der aabner Gabet fra sin kolde Pol 
og aander mod os Kuldens Naalesplinter 
selv midt i Sol. 



Kom, Sne, du milde! split din hvide Dyne 
af Dun til Svøb for hver en nøgen Vunde. 
Lad Træet, som den stærke Frost vil styne, 
tildækket blunde I 

Sneblomsterfaldet — hør, hvor fjerne Bjælder 
henkimer paa den tomme tavse Scene, 
hvor kun en Gubbe, nu da Dagen hælder, 
gaar om alene. 



Er det Sankt Sebald, som af Kulde stiv 
og graa af Ælde gæsted alle Arme? 
Fra Dør til Dør sit Tiggerhelgen-Liv 
han søgte Varme. 



Og fandt han ej at bide eller brænde 
hos Fattigfolk, der døjed Vinternød, 
Istapperne fra Tagets Skæg han brød 
for Baal at tænde. 



Isbaalet brændte — for hans Tro var stærk. 
Men alle vi, hvis Tro er mindre sikker, 
vi kan forsøge med et Underværk, 
som ikke klikker. 



Det Under (ogsaa kaldt Barmhjertighed), 
at Julen jævner mellem Rig og Tigger: 
Tænd ikke Baal af Is, naar alle véd, 
hvor Brændet ligger. 



/ THORVALDSENS MUSEUM. 



Stille, tempelstille — 



Stille alt det blide, 
blanke, kølighvide, 
tankefulde Marmor 
staar i Stenens Søvn. 



Viften som af Vinger 
i de lukte Rum, 
Sus fra Himmelhavet, 
Genier, som svinger 
svaje Palmefaner. 



Og ad Lethes Strømme 
vugger som i Drøm 



Evighedens tavse 
duggbestænkte Svaner. 

Fra de dunkle Strande, 
fra de altid Døde 
vandrer som i Søvngang 
ad den smalle Planke, 
der vort Liv forbinder 
med det længst forgangne, 
med det aldrig fangne, 
med den aldrig tænkte 
Evighedens Tanke — 
fra de altid Døde 
paa de dunkle Strande 
vandrer frem i Søvngang 
med sin Maanepande 
Haabet som en Højtid 
langsomt os i Møde . . . 



. . . gaar ved Nat igennem 
alle disse Celler. 
Fra Granatblomst-Knoppen 
Maanelyset vælder. 



Alt det døde Marmor 
vaagnende sig vaander: 
Sneen, Sneen aander. 

Åres vejer Pilen, 
Venus gør sit Valg, 
og en lille Tomme 
lister Hermes Sværdet 
af den rustne Balg 
— glipped Argos' Øjne? 
Gratie-Gruppens Treklang 
lyser gennemsigtig 
i sin døde Smilen. 
Over Bølgen springer 
bugtende Delfiner, 
som Eroter ride. 



Og fra Kristus' Favntag 
Hvilens Hymne klinger. 



Under Cymbeljubel, 
under Rosenkranse, 
frem i Rytmers Sprog, 
trindt om Sejrens Lanse 
bruser Fredens hvide 
Alexandertog. 

Haabet skrider langsomt 
gennem alle Celler, 
og i hendes Følge 
vandrer kysk og kold 



Hebe, som i Skaalen 
Ungdomsdrikken hælder. 



Mester for en evig 
Skønheds Linjelove, 
alle dine Værker 
som en Tempelvagt 
om din Hvile sove. 



Og den grønne Vedbend 
knitrer af din Kraft, 
rejser sine Ranker 
i en rytmisk Bue — 



— kryber stum og stille 
over Mestrens Tue. 

BORGEN. 

I. 

Langvejs kom jeg, meget saa jeg, 
^ fremmed Land saa mangt mig lærte. 
Men en Sommeraften laa jeg 
atter ved min Moders Hjerte. 



Der stod Duft af Kløver-Enge, 
blinked Dugg i Agerdale. 
Blikket over Stak og Stænge 
smutted med en Diges vale. 



Ude saa jeg Taarn og Tinder 
knejse højt langs Flod og Fjælde 
— her forsigtig Aaen rinder 
under Hyldekrat og Elle. 

Ude stritted stolt som Granner 
Spir og Spær og gyldne Fløje 
— her kun Bøgens Silkebanner 
vimpler venligt for mit Øje. 



Hvert et Taarn har Tiden kappet, 
Vold og Virke ligger væltet. 
Synets Kres er lav og slappet, 
Kysten luder langs med Bæltet. 



Dog endnu kan Kæmpefodspor 
findes under og Sunde, 
Munkesten som røde Blodspor, 
skjult af Græsset dybt i Lunde. 



Skaar af Mur lig brudte Tænder 
stritter op af grønne Volde 
— alt, hvad Tidens Troldehænder 
lod af Borgen os beholde. 



Gemt bag Kalk i Bøndergaarde 
sidder Borgens sidste Brokker: 
Dér er Voldsted, som ej vore 
Nisser ud af Leje rokker. 

Vi har varet Borgen ilde 
under Borgerkriges Flænsen: 
Brændte Mure skummelt-vilde 
gaber fjernt ud over Grænsen. 



Danmarks Storhed stækket slumrer 
i Ruin og grønne Høje, 
stiger, medens Aftnen skumrer, 
frem i Drømme for mit Øje. 



Fjernt jeg Vesterhavet aner 
som en fangen Løve knurre, 
medens Borgene jeg maner 
frem fra Riberhus til Gurre. 



Atter Ler til Sten skal brændes, 
rejse sig i Gavl og Mure, 
atter gyldne Fløje tændes, 
Hornklang over Landet dure. 



Mod den lyse Aftenhimmel 
alle Borgene jeg øjner, 
alle sunkne Taarnes Stimmel, 
som vor lave Synsrand højner. 

II. 

Borgen sank — de skønne Tinder, 
som den lave Synsrand højner. 
Over Landets sunkne Minder 
kun Ruinerne jeg øjner. 



Borgen sank. Vi saa den synke 
sidst i vilde Luers Vrimmel. 
Branden som en blodig Rynke 
staar endnu paa Danmarks Himmel. 



Landet ejer ingen Arne, 

slukt den segned hen i Emner, 

hvor kun Vægterne forfarne 

stænger den bag Brandsteds-Tremmer. 

Alt i tyve Aar Kolossen 
under Dødens Ro sig soled, 
blev for Folkets Nag og Trodsen 
kun til Landesplids-Symbolet. 



Om Ruinen alle Dage 
larmer Livet uden Blusel, 
ser ej Kæmpen altid rage 
stejlt i Vejret som en Trusel. 



Midt i Byen Borgen spøger 
som et glemt, forkullet Minde, 
der forgæves Medynk søger, 
stirrer som med Øjne blinde. 



Værgeløst hensmulrer Slottet: 
Taget er af Huset fløjet, 
Landets Hoved synes blottet. 
Rigets Banner er som strøget. 



„Her skal ingen Borg sig rejse 
mere for den gamle Vælde!" 
— For en ny den burde knejse, 
for et Folk, som ej er Trælle! 

For et Folk, der ikke kives 
af personlig Avind sporet, 
for et Folk, der ikke rives 
om at sidde længst ved Roret. 



Først, naar atter Borg vi bygger 
og om Amen rejser Rammen, 
viger Nattens onde Skygger, 
sletter endelig vi Skammen. 



Landets Ære — det er Borgen: 
genbygt skal den atter højnes 
og med Taarn og Tind en Morgen 
vide over Landet øjnes. 

TYGE BRAHE. 

24. Oktbr. 1901. 

De samme Stjerner gaar i Nat 
den gyldne Gang paa Himlens Hvalv^ 
for hvilke du fra Nat til Nat 
i stille Forsker-Andagt skjalv. 
De samme Lys, hvis Plads du fandt 
og i din Himmelglobus skar 
og maalte med din Murkvadrant 
og aftvang tavse, sikre Svar. 



Se, Cassiopeia glimrer frem, 
hvor først din nye Stjerne skød 
af Evighedens Modergem 
og ud i hvide Flammer brød. 

Dér læser vi endnu dit Navn, 
dér tændes skal maaske engang 
igen den samme Stjernebavn 
og atter synge Lysets Sang. 



Den samme Sol, som denne Dag 
sin vante Vej paa Himlen gaar, 
har fulgt du fra dit Kuppeltag 
og forsket gennem tyve Aar. 
Den samme Maane har du set 
og tegnet Banen, den har haft, 
og fulgt hver mørkesvøbt Planet 
og maalt Kometens Klodekraft. 



Som Konge paa Uranienborg 

du valgte Natten til dit Bo 

og sænked al din egen Sorg 

i Evighedens dybe Ro. 

Du grov paa Hveen din Skansevold 

højt over Jordens Dis og Dunst — 

de blanke Stjerner blev dit Skjold, 

som værner evigt om din Kunst. 



Vel sank din Stjerneborg i Grus, 
din Stolthed dig af Landet drev, 

men Himlen gav dig Ly og Hus, 
og Stjerner skrey dit Kongebrev. 
Du gransked Evighedens Sprog, 
men uden vore slebne Glar. 
Du læste samme gyldne Bog 
og fandt de første sikre Svar. 



Dit Støv er lagt i fremmed Jord, 

men Rust fortærer ej dit Ry, 

der ridset har sit gyldne Spor 

igennem Tidens Taagesky. 

Hver Nat paa Himlens fjerne Rand 

mod Evighedens Gaader vendt 

staar for dit lille^ Fædreland 

dit Navn som Morgenstjerne tændt. 

ÅNDEN APRIL 

2. April 1901. 

Skvulper ind fra Kongedyb, 
strøt med Sol, det blanke Sund 
foraarsblaat sin Bølgesang 
af en tusindtunget Mund — 
tys! et Ekko dønner fjernt 
op fra Hundredaarets Dyb, 

Ekko af Kartover 
toner op fra Kongedyb. 



Som et Bolværk er lagt ud 
Blokskib, Orlogsmand og Pram. 
Plankevolden Skud paa Skud 
løsner gennem Røg og Slam, 
glatte Lag paa Kryds og Tværs, 
Kuglehagl i Skrog og Mers 
tordner over Staden 
Kanonadens dumpe Vers. 

Hin Skærtorsdag i April 
stod paa raadne Banjer fast 
vore Gutter med et Smil, 
til i Flammer Skroget brast. 
Folket stod og saa fra Land 
Englands stolte Orlogshær 

knække Spryd og Spanter 
paa vor Linjes lave Skær. 



Slagets Løn? — forlang den ej. 
Vaarens Flor, til intet brugt, 
spredes kan ad Blæstens Vej, 
inden Blomsten har sat Frugt. 
Danmark altid saa for kort, 
fik til Løn kun Skam og Tort, 
spurgte ej om Høsten, 
naar vi Vaaren ødsled bort. 



Sejren over Landet fløj, 
risted Navn i Guld paa Sten, 
rejste Obelisk paa Høj 
over faldne Heltes Ben. 
Evig grøn er Granens Stav, 
trofast uden Plejekrav 

kryber Vedbendranken 
om den store Fællesgrav. 

Evigt smitter Modets Smil, 
Mindet lever, Daad ej dør: 
Plant dem Blomster i April, 
bind dem Kranse nu som før! 
Længst er dækket under Jord 
Slagets blodigrøde Spor, 

men fra Mindehøjen 
stiger tavst et Heltekor. 



Skvulper ind fra Kongedyb, 
strøt med Sol, det blanke Sund 
foraarsblaat sin Bølgesang 
af en tusindtunget Mund — 
lyt! et Ekko dønner fjernt 
op fra Hundredaarets Dyb, 

Ekko af Kartover 
toner op fra Kongedyb. 

BJØRNSTJERNE BJØRNSON. 

8. Decbr. 1902. 
I. 

Alle Kongeørne flyve, 
^ højvandsfyldte Elve gaa, 
mens en Skok Poeter lyve 
og ad Harpestrenge klyve 
op i Fest-Ekstasens Blaa. 
Bruset staar af Talens Vin, 
Fosse skumme. Birke skælve, 
stolte Rim omkring dig hvælve 
Smigrens høje Baldakin. 



Fra din egen Strøm er rundet 
disse Bækkes Ekkoklang, 
hvert et Hyldingsvers er vundet, 
hver en Festguirlande bundet 

af din egen Hjertesang, 
spejler kun dit Solskins-Ry 
lig en Regnbubro, der flimrer 
over Fossens Fald og glimrer 
i en støv fin Taagesky. 



Rige Sjæl, du altfor rige — 
stærke, blonde Vaarprofet, 
altid ser du Haabet stige, 
medens Mørkets Jætter vige 
trindt paa Flugt af Solen spredt. 
Sandheds brede Vej du gaar, 
Arbejdskæmpe, Retforkynder, 
Lægedom for Slægtens Synder 
paa din Pløjemark du saar. 



Gennem Dagens Festfanfarer 
lytter du til Havets Kor: 
Folkerøsten, som dig svarer, 
at den Arnens Ild bevarer 
og som du paa Livet tror. 
I en dæmpet Brusen frem 
Millioners Hjertebanken 
takker dig for Lykketanken, 
født i tusind Tusind Hjem. 

II. 



Epilog, fremsagt tf Fru Betty Nansen 
i Studentersamfundet 12* Decbr. 1902. 



Helten er hyldet. Højt paa Skjold vi løfted 
den norske Høvding og til Drot ham kaared, 
til hele Nordens Konge for en Dag. 
I Luften hendør vore Hyldingsraab 
med Harpeklangen og Trompetfanfaren, 
og vore Fakler kaster vi paa Baal. 
Hverdagen følger — saa farvel da, Fest! 
Luften er stille — andagtsfyldte mindes 
vi, hvad han er til Hverdag: Præst — 
Ypperstepræst! 



En Præst! — er Navnet ringe? — Ringe er det gjort 
af alle dem, der tjener ringe Guder. 
Men mere helligt Navn kan ikke findes 
til den, der blev Forkynder af det Store 

— det stolte Budskab: Fremtidsslægtens Lykke. 



Søn af en Præst, født bag de høje Fjælde 
Den lave Kirke hvælved om hans Verden 
sit nøgne Loft, og der var trangt derinde, 
hvor Bønder luded over Salmebogen 
og Præsten messed om — et andet Liv. 



Den Kirke blev hans Kald for ringe — han længtes ud: 

De fugtgraa Mure sank i Jorden. Taget 

gled bort i Solen. Himlen skinned ind, 

og Synet vided sig til Fjældets Vægge, 

hvor Fyrren rejste sine stejle Søjler. 

Og Orgelklangen blev til Fossens Dur, 

og Salmen blev en Lærkesang i Dalen. 



Naturens Kirke kaared ham til Præst, 
og han blev Bygdens karske Sjælesørger, 
der smilte Solskin i de trange Stuer 
og vakte Helte fra henfarne Tider 
til Viljers Hærdning under Arbejds-Daab. 



Den Kirke blev hans Kald for ringe — han længtes ud: 
Ej Fjæld ham standsed — danned Piller kun 



105 



i Folketemplet, som han Norge rejste. 
Han samled Norge under eget Banner, 
fik Folket til at synge med een Strube 
i Salmevælde: Ja, vi elsker Landet! 



Den Kirke blev hans Kald for ringe — han længtes ud: 

Ej Hav ham standsed — det blev Bælte kun, 

som knytter Land til Land og Folk til Folk. 

I større Ringe gik hans Hjælpetrang, 

jo mer han favned i sit Kæmpefang. 

Al Verdens Uret rev til Blods hans Bryst 

— for hver en Nød han vilde finde Trøst. 



Han blev den Præst, som kender Grænser ej 
i nogen Kirkemur, men spænder over alle 
den ene Helligdom, som er det store Hjerte: 
Kun Hjertet kender intet over Evne. 



Tiden er splittet. Mange Sjæle fryser 
i Tvivlens Ensomhed og véd ej Raad, 
men skuler kun til Næsten som en Fjende. 



For ham er Menneskeheden Menighed, 
Alter og Arne eet. Hans Fremtidstempel 
er det, hvor alle Arner trofast freder 

om samme Lue af eet fælles Haab, 
og Kærligheden adler alles Arbejd. 



Hvor bra' Folk gaar, dér er Guds Veje — 
hvor de forsamles, dér er Bjørnsons Kirke. 



Fra dette Sted gik Tanker ud af hans: 

Vi er et Samfund, vi har fælles Maal. 

Vi samler, vi vil bjerge, vi vil bygge. 

For os er Livet ikke hensigtsløst, 

saa længe vi har Lys at sprede, Kunskabstørst 

at slukke. Uret at bøde. 



Vi ranker os til viljestærke Mænd, vi højner os 

til Kvinder af en aldrig anet Skønhed — 

de Stolteste, vi véd, har han os vist. 

Til dette Sted vil søge nu som før 

de Unge, der vil bygge Templet større 

og tjene altid større Herre. 



Sluk Faklerne og følg ham ud, 
ham, der i Aften var vor Hædersgæst, 
— da vil vi se de tusind fjerne Lys 
fra spredte Arner linder Nattens Kuppel, 



107 



Altre for samme Strid og samme Fest, 
en evig Ild for Livets Arbejdsglæde — 



— i dette Tempel véd vi, han er Præst, 
Ypperstepræst! 

SOPHUS SCHÅNDORPH. 

6. Jan. 1901. 

Kære gamle Digter, 
svandt i Vinterkulden 
bort din varme Latter, 
— højt fra dine Bøgers 
sommermuntre Verden 
skal den klinge atter. 



Lad kun Asken falde, 
naar de stærke Luer 
Støvet gennemgløde, 
— ildfast var dit Hjerte, 
det har huset Flammer, 
lige til du døde. 

Over Sørgebaalet 
skal dit rene Minde 
lyst og lutret stige, 
mens dit Hjerte banker 
sine stærke Pulsslag 
i dit Værk det rige. 



Du var Holbergs Ætling, 
og dit hjertesunde 
lyse Smil og Snille 
leve skal saa længe, 
som i Danmark springer 
Lunets Latterkilde. 

HARALD HØFFDING. 

11. Marts 1903. 

Giv et Sted, hvor jeg kan staa, 
saa skal Verden jeg bevæge, 
alt skal samme Urkraft præge, 
alt om samme Midtpunkt gaa. 
— Ej for noget Himmelhvælv 
kan du lægge Fundamentet, 
udefra ej Kraft du hented, 
fik du ikke Troen prentet 
paa dit eget sikre Selv! 



Byg ej Borg af gyldne Skyr, 
men stig ned i Sjælens Krypter, 
forsk dit eget Væsens Dybder, 
hvor de første Livskim gryr. 

Find Naturens Navlestreng, 
Grunden, hvoraf Alting brister, 
vogt, at Sporet ej du mister, 
se: igennem Alting lister 
en usynlig Sammenhæng. 



Mester, som os første Gang 
viste inderst Aareflettet 
gennem hele Verdensnettet, 
Livets dybe Fællestrang: 
Under Tankens klare Hvælv 
vor Erfaring aldrig falmer, 
gror saa tyst som ranke Palmer, 
Modet til et Sværd sig malmer 
under Løsnet: Kend dig selv! 



Kend dig selv og styrk din Tro, 
at din egen dybe Tragten 
er et Led i Verdenspagten, 
som for hver en Kløft slaar Bro. 
Al vor Viden staar os bi: 
hver en Aarsag, vi erfarer. 
Sammenhængens Lov forklarer, 
Altings Urgrund aabenbarer 
Livets evige Værdi. 

Mester, tag vor Tak, fordi 
du har lært os selv at finde, 
hvor de varme Kilder rinde, 
Puls i Puls af Sympati. 
Du, vor Ungdoms dyre Ven: 
Styrken fra de unge Arme, 
Tak fra frihedsfyldte Barme, 
al dit Retsinds milde Varme 
strømmer nu mod dig igen! 



Mester, vi har fulgt dit Spor, 
hvor din rene Vilje stævned. 
Lærer var du ved dit Levned 
ikke mindre end i Ord. 
Af din Visdomsbrønd vi drak 
Styrke til at vove Livet. 
Tillid Sjælen gennemsived. 
For den Livstro, du har givet, 
mange Tusind bringer Tak! 

KRISTIAN ZÅHRTMÅNN. 

31. Marts 1903. 

Ja, vi elsker Zahrtmanns stærke 
solskinsfødte Kunst, 
fostret under Vaarens Mærke, 
fri for Taagedunst. 
Som et Væld af Tulipaner 
mylrer op af Muld, 
fylder dine Purpurfaner 
sig med Solens Guld. 



Lyset risler fra det Høje 
som en Flod af Hvidt, 
en Kaskade for vort Øje, 
iris-brudt af dit. 
Lyset ser du prismespaltet 
som i Regnbuglans, 

kastet over Verdens -Altet 
i en Trylledans. 



Digter, Digter kalde vil dig 

dine Syners Strøm — 

ad en Guldport kommer til dig 

hver en Farvedrøm. 

Hvor de andre stille spejler 

kun, hvad Synet ser, 

ud paa Eventyr du sejler, 

duggfrisk som Homer. 



Mer end Dagens Purpur vejer 

dog dit Hjertes Skat — 

Lysets Rigdom størst man ejer 

i en Fængselsnat. 

Dybt i Blaataam lod du tænde 

Fangens ene Lys: 

Tavse ser vi Tanden brænde 

med et Andagtsgys. 



Tak for denne Tempelflamme, 
tændt ved Rembrandts Baal: 

Lysets Glød i Mulmets Ramme 
har et helligt Maal. 
Solen lod du altid tindre, 
Sol paa alting le — 
Solen i dit eget Indre 
gav du os at se. 

HERMAN BANG. 

Bulmesort Geniets Glød 
afsindsdybt i Øjet brænder. 
Skabertrangen nervekrymper 
Digtersjælens hvide Hænder. 



Hjertets aldrig slukte Ild 
under Lidelsers Forhærden 
blusser højt i hede Flammer 
for at spænde om en Verden. 



Livsbegæret Dag og Nat 
pulser Blod i graa Begreber, 
lytter til sin egen Hulken — 
Livet er en evig Feber. 

Cæsarhaandens griske Tag 
for et Verdensspand at tøjle 
— Hjertet aabner dog alene 
Blodets magisk røde Nøgle. 



Livet skælver nyfødt skabt 
af en Digters hvide Hænder. 
Aldrig slukt Geniets Ild 
afsindsdybt i Øjet brænder. 

DRYPNE. 

Til Edith Brandes* Stambog. 

Drypne hed Odins Ring 
— den drypped ni nye Ringe — 
om Nætterne høres de falde 
klingrende Kling i Kling. 



Gyldent er Gudens Værk 
og Ringen hans Vaabenmærke : 
Ringene nitter om Barmen 
den smidigste Pansersærk. 



Haanden kan øse sig fuld, 

naar Ringene over den ruller: 

for fagre smaa Pigehænder 

er de som Fingerguld. | 

i 

— øste vi Rigdom af hans, 
en Ring som et Dryp af hans Panser, 
her er vi Led kun, af hvilke 
Helten Dem fletter en Krans. 



Datter af ham, vi har kær 
som Danmarks den rankeste Ære — 
Drypne lod Guden Dem bære: 
Ringen er bleven en Hær. 

FREDERIK SALOMON. 

Decbr. 1903. 

Døden glimter gennem Verden, 
Pustet af dens Is-Forhærden 
netop naar os, sikrest slaar os, 
staar vi selv i Solens Glød. 
Stumme standser vi og stirrer 
paa en Frugt, i Græsset trillet, 
endnu skøn og varm af Lød. 



Mod de hvide Marmormure 
eviggrønne Træer dure — 
bronzestøbte, luedøbte 
aander de i Hellas' Luft, 

sender ud af tusind gyldne, 
hesperide-røde Frugter 
deres Sødmes bitre Duft. 



Trær, som drømme, Trær, som vente 
Guden, der skal Høsten hente, 
tavse Sukke: hvem skal plukke 
vore Frugters Guld paa Slump? 
Tys, da falder en fra Grenen 
— rigest, rødest blandt dem alle — 
ned i Mulden med et Plump. 



Død — jeg hører, han er død, 
bristet bort fra Livets Stamme, 
plukket tyst af Gartnerhaanden 
i sin Modnings hede Glød. 



Han var en af dem, der minded 

midt i Nordens Taageklamhed 

om de gyldne Østerlande 

— som en Blodfrugt højt han skinned. 



Smidig som en Palmevaand 
førte han sit faste Legem, 

fra hans fugtigrøde Læbe 
stod et Pust af Libanon. 



I hans rytmisk-bløde Trin 
var der hidsig Panther- Ynde, 
Blink af Retfærds hede Brynde 
i hans ibensorte Blik. 



Adelsstolt og ren af Race, 
i sit Harnisk let at bringe 
brugte Tungen han som Klinge 
i Retfærdigheds-Ekstase. 



Af de faa, som ikke goldt 
deres Vid i Spot forøder, 
men som harmes, til de bløder, 
men blot aldrig føler koldt. 



Fyrig, skarp og uforsagt, 
kun forfængelig af Ære, 
varm og værdig til at bære 
Livet som en Fyrstedragt. 

123 



Rede til at gaa i Skranken 
for enhver, som Uret led, 
Ridder for Oprejsnings-Tanken 
med et Sværd, som sang og bed. 



Hader af hver smudsig Pagt, 
Lumskeriets lyssky Svampe, 
Løgnens festligt røde Lampe, 
sorgtung for det Falskes Magt. 



Døden glimter gennem Verden, 
Pustet af dens Is-Forhærden 
netop naar os, sikrest slaar os, 
staar vi selv i Solens Glød. 



Stumme standser vi og stirrer 
paa en Frugt, i Græsset trillet, 
endnu skøn og hed af Lød. 



124 



AXEL VADUM, 

20. Juli 1904. 

Hvem han var? — En af dem, 
som først Dødslistens Tryk 
bringer ofPenligt frem. 



Ingenting blev hans Kald: 
Han var sky som en Snegl, 
der gaar ind i sin Skal. 



Men hans Sanser var Sug 
efter Sol, efter Sang, 
og han smilte i Smug. 



Ikke kunde han kny 
— for to venlige Ord 
blev han pigelig bly. 

Kun til eet var han stærk: 
Da hans Broder gik bort, 
fik han samlet hans Værk 



til et Minde — et Nu — 
om en Dødsdømt, der ung 
skrev sit Hjerte itu — 



— til hans ensomme Grav 
kun en bleg Immortel 
paa den søndrede Stav. 



For sig selv intet Kald 
— kun et slentrende Liv 
som en Snegl i sin Skal. 



Hvad er langt, hvad er kort? 
— fra sin Kirkegaardsvej 
kryber ingen dog bort. 



Hvorfor haste omkring? 
— selv den vildeste Jagt 
gaar om Graven i Ring. 

Bagatellernes Skæmt 
var den Lykke, han nød, 
naar han vidste sig glemt 



og i dasende Ro 
kunde nippe sit Glas 
i en Spidsborger-Kro 



til den tossede Tant 
og den snurrige Snak, 
han blandt Særlinger fandt. 



Han var tænksom og klog, 
kunde leve et Aar 
med en eneste Bog. 



Men i Smag var han stolt: 
af den store Flaubert 
som en Helgen han holdt. 



Af sin fattige Pung 
tog han Timer i Fransk 
for at læse sig ung 

i en eneste Bog 
af Mesteren selv 
paa hans malmfulde Sprog. 



Og han nød som en Svir 
hvert Drag af hans Kunst 
som en Livseliksir. 



Han gik bort uden Kny 
— for to venlige Ord 
blev han pigelig bly. 



Thi han savnede Svar, 
skønt en Rigdom af Godt 
i sit Hjerte han bar. 



Og i Jord blev han lagt 
med de Tanker og Ord, 
som han aldrig fik sagt. 



Men det Tavshedens Sprog, 
som hans Hjerte har talt, 
er det evige dog. 

NYT ÅÅRHUNDRED. 

Vi har ringet det ind under Klokke-Salut, 
vi har skudt med Raketter og ødslet med Krudt 
Det er Klokker og Krudt, vi har arvet til Fest, 
men af Revolution blev der intet til Rest. 
Vi har Klokkerne kun og Kanonerne, 

og endnu sidder Skygger paa Tronerne. | 

Telegrafernes Sang, Telefonernes Maal, 
det elektriske Lys og det skinnende Staal 
i en Hær af Maskiner — er Byttet, vi bær 
med os ind i det nye Aarhundredes Skær. 
Vi har omspundet Jorden med Strømmene, 
men af Frihed vi nøjes med — Drømmene. 

Som det svundne Aarhundred gik ind under Gny 

af Kartover, som toned en Feltherres Ry, 

har vi Takten beholdt af hans Marche militaire, 

med Soldatersalut vi til Graven det bær. 

Og der blæses for „Freden* Fanfarer 

af bevæbnede Kriger-Cæsarer. 



Vi har skreget og skraalt om vor høje Kultur 
— ak, den er kun et Rovdyr med ringe Dressur- 
Overalt, hvor den føler sin fromme Mission, 
vil den slagte Barbarerne uden Pardon. 
Som en Korsfarerhær med Kanonerne 
gaar Kulturen sin Gang gennem Zonerne. 



Over Grænsen vi rykker med klingende Spil 
ingen véd, hvad det nye Aarhundrede vil. 
Over Floden er ført baade Revel og Krat 
og en Gengangerflok fra det forriges Nat. 
Men beruste i Krudt og i Røgelse 
kender næppe vi Fortidens Spøgelse. 



Fra de Døde de skimlede Fordomme gro, 
gammel Overtro blusser som „levende* Tro. 

Retten vogtes af Røveres Grumhed: 

Naar til Rors staar den himmelske Dumhed, 

faar i Stedet for Fremtids-Falankser 

vi kun hellige ny Alliancer. 



Men du hellige Had — du skal brænde vor Sjæl, 

saa vi drives til Daad, saa vi rammer en Pæl 

i den Gengangeryngel, som stimer af Jord, 

i den trøskede Svamp, som bag Bjælkerne gror. 

Vil vi høre til Fremtids-Opbyggerne, 

maa vi først se at jordfæste Skyggerne. 



Lad det dø inden næste Aarhundredes Gry, 
alt, hvad Vold og Kanoner gav Lejde og Ly. 
Lad det svinde som Taager og Spøgelsegys, 
alt, hvad ikke kan taale det stærkeste Lys. 
Vi vil Sandheden samle i Skaaler 
af Krystal, gennemskinnet af Straaler. 



Men lad vokse og svulme som Kim af sin Tvang 
Folkets Frihedsbegær og Retfærdighedstrang. 
Vi har fundet Udviklingens evige Frø, 
det skal vokse, mens Dogmerne raadne og dø. 

Alle Fængsler — lad Tankerne sprænge dem! 
Alle Spøgelser — Lyset fortrænge dem! 



Fra det svundne Aarhundred vi Skuffelser bær, 
og af Løfter, som sveges, sig samler en Hær. 
Lad den fylkes og vokse sig truende stærk, 
saa den bryder vor Taalmod og vover et Værk. 
Lad vor Trods give Nakkerne Knejsning, 
saa vor Frihed forlanger Oprejsning. 

EN SANG OM TELEGRAFEN. 

2. Febr. 1904. 

Før var det Odins Ravne, 
der Bud om Verden fløj, 
vidt meldte Blus og Bavne 
om Krig fra Høj til Høj. 
Ukendt laa Jorden spaltet 
af Fjæld og Floders Frost, 
og alle Budskab vralted 
afsted med Sneglepost. 



Tilsidst de smaa Mirakler 
svandt ind til Overtro. 
Opfindelser som Fakler 
af Lynild spændte Bro. 
Selv de, der opfandt Krudtet, 
har evnet ingenting 



mod os, som Jorden slutted 
i stærke Strømmes Ring. 



Vor Tid gav Jorden Hjerne: 
et Væv af Traades Tvind 
indspandt det fjernest fjerne 
i samme Nervespind, 
saa Tanken i dens Tinding 
ej ænsed Grænsebud, 
men f6r i Kablers Vinding 
til alle Kroge ud. 



Naar nu vor Klode tænker 

i samme fælles Hast, 

er sprængt de gamle Lænker, 

hvori vi før sad fast. 

Med Nyn af Klokkers Klingren 

hvert Budskab bliver bragt — 

et lille Tryk med Fingren, 

saa er vi i Kontakt. 



Nu krydses tusind Strømme 
og knyttes fler og fler — 
alt ser vi som i Drømme 
snart samme Nu, det sker. 

Ekko af Skud, der gjalde, 
og Sus af Byers Brand 
— de tusind Ilbud falde 
som Skygger over Land. 



Vor Klode som en Hjerne 
sin Vej i Rummet gaar — 
hvem véd, om med en Stjerne 
engang Kontakt vi faar? 
Ukendt er Strømmens Evne, 
vor Finger sender ud, 
og ingen véd det Stævne, 
hvortil den bærer Bud. 

PÅÅ HAVET. 



Nej, jeg kunde ikke sove i min snævre lille Køje, 
maatte stirre ud i Natten ad det runde Fiskeøje. 



Havet slynged Skumguirlander sydende mod Skibets Side« 
og jeg saa de hvide Blomster atter ud i Mulmet glide. 



Over Bølgesukket stundom hørtes Loggen klingert kime. 
Morgenstjernen skælved stille midt i Gryets grønne Strime. 



Havets tunge Kæmpehjerte steg og sank i langsom Dønning. 
Som en Vugge duved Skibet, som en Gænge gik dets Lønning. 



Skruen dirred. Skruen snurred. Skrogets dumpe Lunger rysted. 
Tungt den feberrappe Pulsen ogsaa jeg fornam i Brystet. 

Atter fér jeg op for Ruden, stirred gennem Glassets Skive: 
Havet saa jeg gaa derude, Skyer i Flos paa Himlen drive. 



Det er ingen Drøm, der drager, ingen Lygtemænd, som blinder 
— disse Fyr er vaagne Øjne fra en Kyst, der langsomt rinder. 



Se, de glipper — Lysets Straale er en vinkende Sirene 
vendt mod mig, et Blus, der synger, kaldende paa mig alene. 



Denne tordenblonde Linje under Morgenhimlens Bovnen 
er en Verdensdel, der dukker op af Havets dunkle Hovnen. 



Se, der kommer hvide Maager, se, der kommer sorte Ravne: 
Fugleskrig og Lugt fra Landet, Pust fra aldrig sete Havne. 



Fjælde skyggeblaat sig løfter, Kystens skumle Kæmpevagter, 
Atlas Himmelkuplen støtter — ak, men Landet sejles agter. 



Landet svinder, og en Hjemve stille paa mit Hjerte svider 
efter Bugten om Karthago, som jeg véd, forbi mig glider. 



Som et Luftsyn lyser Landet, hvidt af Solens første Strime, 
og jeg hører ud fra Kysten mine egne Drømme kime. 

Havet hulker Mindesange mod min Køjes tynde Planke, 
og fra Dybet af mit Hjerte bobler op en Fortidstanke: 



Tusinder af Aar tilbage har jeg pløjet disse Vande, 

jeg har stirret før i Længsel mod Karthagos gyldne Strande . . . 



. . . Solen som en Gople gynger frem af Havets Dyb og spænder 
Horisonten i sit Armslyng, der med Sugekopper brænder. 



Saa farvel, I skønne Kyster, som mit Øje kun kan favne, 
— aldrig skal jeg kaste Anker i min Længsels fjerne Havne. 



Al Sejlads er tung og ensom over Havets tavse Scene 

— langt, forgæves, kalder paa mig Landets vinkende Sirene. 



Vi maa nøjes med at stirre gennem Køjens runde Rude 
og se Drømmens Morgenlande glide tyst forbi derude. 

SPRINGERE. 

Op af Havblaaet skudt 
og som trukne i Liner 
kommer hastende i Smut 
de springske Delfiner. 



Lig Torpedoer op 
i vort Kølvand de glide 
for at følge med i Trop 
langs Styrbordets Side. 



Frem i Vandskorpen skær 
som en Ragekniv Boven: 
Se, nu slynger de sig dér 
i Sværddans forvoven. 

Hopper over dens Snit 
i Krydslinjer blandet, 
Bugen blinkende hvidt, 
naar de vender i Vandet. 



Plumper ned, skyder op 
i en boltrende Brynde 
med en rytmeslanget Krop 
af kaadeste Ynde. 



Deres Leg er alt begyndt 
i Hellenernes Dage: 
Syrakusas skønne Mynt 
deres Kurver kunde drage. 



Gennem Havgudens Fork 
deres Volter de smutter 
— staar i Vejret som en Kork, 
der fra Vinflasken futter. 



Deres spillende Rytmik 
som en Trolddom forfører 
— denne Middelhavsmusik 
af viltre Jonglører. 

Brat er Legen dog brudt: 
som i strammede Liner 
haster atter bort i Smut 
de springske Delfiner. 

